ИОП 1 за 6. разред

Ово су различити типови реченица, са различитим значењима:

1. Данас је уторак.

То је **обавештајна** реченица јер нешто обавештавамо, изричемо неко мишљење или дајемо податак о нечему, а на крају је тачка. Напиши и ти две обавештајне реченице!

1. Какво је време данас?

То је **упитна** реченица јер постављамо питање, а на крају је упитник. Напиши и ти две упитне реченице!

1. Што је диван дан!

То је **узвична** реченица јер изражавамо неко своје осећање, а на крају је узвичник!

Напиши и ти две узвичне реченице!

1. Отвори прозор!

То је **заповедна** реченица јер нешто наређујемо, на крају је узвичник. Напиши и ти две заповедне реченице!

1. Срећан ти рођендан!

То је **жељна** реченица јер њоме изражавамо неку жељу, на крају је опет узвичник. Напиши и ти две жељне реченице!

Одговори сада на ова питања:

1. Који знакови стоје на крају реченица у српском језику?
2. Који знак стоји на крају упитне реченице?
3. Шта изражавамо узвичним реченицама?